༧གོང་ས་མཆོག་གིས་རྒྱ་གར་རྡོ་རྗེ་གདན་དུ་དད་ལྡན་ཆོས་ཞུ་བ་སྟོང་ཚོ་མང་པོར་བཀའ་ཆོས་གནང་གི་ཡོད་པ་དང་།བོད་ཀྱི་གཞོན་ནུ་ལྷན་ཚོགས་ཀྱིས་གསུང་ཆོས་ཞུ་རུ་ཕེབས་པའི་དད་ལྡན་མི་མང་ལ་དང་བླངས་ཀྱིས་སྤྱི་ཚོགས་ཞབས་ཞུ་སྒྲུབ་བཞིན་ཡོད་ཅིང་།དེ་རིང་གི་ལས་རིམ་འདིར་བོད་ཀྱི་གཞོན་ནུ་ལྷན་ཚོགས་ཀྱི་དྲུང་ཆེ་བཀྲ་ཤིས་ལམ་བཟང་དང་དྭང་བླངས་ཞབས་ཞུ་བ་བསྟན་འཛིན་བདེ་སྐྱིད།ཀརྨ་དང་འཕྲིན་ལས་ཆོས་སྒྲོན་བཅས་མི་བཞི་ལ་བོད་ཀྱི་གཞོན་ནུ་ལྷན་ཚོགས་ཀྱི་དང་བླངས་ཞབས་ཞུའི་སྐོར་བཀའ་མོལ་ཞུས་ཡོད།།